สวัสดีครับ พดดีผมไปซื้อยาฆ่าพยาธิ (MESIN ยากำจัดพยาธิและไข่ของพยาธิ) อัลเบนดาโซล 200 มก. พึ่งกินไปได้1วัน ก็มีอาการ มีไข้ ปวดหัว ตัวร้อน (ของเช้าอีกวัน)อยากทราบว่าผมควรกินให้ครบ3วันหรือหยุดดี #รบกวนด้วยครับ #ขอบครับ
สวัสดีค่ะ ยาฆ่าพยาธิ albendazole ตัวที่ใช้อยู่นั้นเป็นยารักษาการติดเชื้อที่เกิดจากพยาธิตัวกลม เช่น พยาธิตัวตืด พยาธิไส้เดือน พยาธิปากขอ พยาธิเส้นด้าย และพยาธิแส้ม้า โดยควรใช้ภายใต้การดูแลของแพทย์และใช้ตามระยะเวลาที่แพทย์สั่งซึ่งส่วนใหญ่ก็คือต้องใช้ติดต่อกัน 3 วันค่ะโดยยา albendazole อาจทำให้มีผลข้างเคียงเช่นไขกระดูกทำงานผิดปกติและมีตับอักเสบ อาการของไขกระดูกทำงานผิดปกติเช่นรู้สึกอ่อนแรงคล้ายไม่สบาย มีไข้ หนาวสั่น มี แผลที่ปาก เหงือกบวมหรือแดง เจ็บคอ มีรอยฟกช้ำตามตัว อาการของตับอักเสบเช่นมีไข้ ปวดท้องส่วนบนขวา คลื่นไส้ อ่อนเพลีย ตัวเหลือง เป็นต้นถึงแม้ว่าผลข้างเคียงที่รุนแรงของ albendazole ดังที่กล่าวไปนั้นจะพบได้น้อย ผู้ใช้ส่วนใหญ่ที่มีผลข้างเคียงมักจะเป็นผลข้างเคียงน้อยๆเช่น คลื่นไส้ อาเจียน วิงเวียนศีรษะเท่านั้น แต่จากอาการที่กล่าวมา ควรรีบกลับไปพบแพทย์ที่จ่ายยา หรือไปพบแพทย์ที่รพ.เพื่อตรวจดูอาการว่าน่าจะเกิดมาจากตัวยาดังกล่าวหรือไม่ เบื้องต้นแนะนำการหยุดยาไปก่อนค่ะ